དེ་སྔོན་གྲོང་ཚོའི་ནང་གློག་ཆས་སྒྲིག་ཆས་མི་ཉུང་བ་ཞིག་ཡོད་ཀྱང་ཉི་ནུས་གློག་ཁུངས་དང་རྫོང་ནང་གི་ཆུ་ཤུགས་གློག་ཁང་ཆུང་གྲས་བརྟན་པོ་མེད་པ་དང་ཁྲའེ་ཡིའུ་སྣུམ་གྱི་གློག་འདོན་འཕྲུལ་ཆས་ཀྱི་གློག་རིན་ཧ་ཅང་མཐོ་པོ་ཡོད་པས་དགོང་མོ་མ་གཏོགས་གློག་སྤྱོད་རྒྱུ་མེད།ངའི་ཁྱིམ་དུ་ཕྱེ་འཐག་འཕྲུལ་འཁོར་ཞིག་དང་གཟན་ཆག་ལས་སྣོན་འཕྲུལ་ཆས་ཤིག་ཡོད།གློག་བརྟན་པོ་མེད་སྟབས་བེད་སྤྱོད་བྱེད་ཐབས་བྲལ་བས་ནང་དུ་བཞག་ཡོད།ད་ཆ་གློག་དྲ་ཆེན་པོ་ཤར་གཏོང་ཐུབ་པས་ངས་བལ་ཤད་འཕྲུལ་འཁོར་དང་ཕྱེ་འཐག་འཕྲུལ་འཁོར་སོགས་སྒྲིག་ཆས་གསབ་སྣོན་བྱས་ཏེ་ཁང་པ་ཆུང་བའི་ནང་འཇོག་མི་ཐུབ་པས་ད་དུང་བཟོ་ཁང་གསར་པ་ཞིག་བསྐྲུན་ནས་ལས་ཀ་ཆེན་པོ་ཞིག་བྱེད་རྩིས་ཡོདཅེས་ལྷུན་རྩེ་རྫོང་རི་ཐང་གྲོང་རྡལ་སྐྱ་ལོག་གྲོང་ཚོའི་གྲོང་མི་བཀྲ་ཤིས་དཔལ་འབྱོར་གྱིས་འབྱུང་འགྱུར་ལ་ཡིད་ཆེས་ཀྱིས་ཁེངས་བཞིན་དུ་བཤད།ད་ཆ་བོད་དུ་བཀྲ་ཤིས་དཔལ་འབྱོར་དང་འདྲ་བར་རྒྱལ་ཁབ་གློག་དྲ་སྔར་བས་འཕེལ་རྒྱས་ཕྱིན་སྟབས་མི་མང་པོ་ཞིག་གིས་གློག་སྤྱོད་དཀའ་བའི་ཐད་སེམས་ཁྲལ་མི་བྱེད་པར་འདང་ངེས་དང་སྟབས་བདེ་བའི་གློག་ཤུགས་ཀྱིས་གངས་ལྗོངས་ཀྱི་ཁྱིམ་ཚང་ཁྲི་སྟོང་མང་པོར་ཕན་པ་འདོགས་བཞིན་ཡོད་པ་རེད།